# მასაჩუსეტსის ტექნოლოგიის ინსტიტუტი

| მასაჩუსეტსის ტექნოლოგიის ინსტიტუტი |
| --- |
|  |
|  |
| დევიზი | *Mens et Manus* — „გონება და ხელი“ |
| დაფუძნდა |
10 აპრილი, 1861 (1861-04-10) |
| დამფუძნებელი (-ები) | William Barton Rogers |
| ტიპი |
კერძო |
| ფონდები | 27 366 200 000 |
| თავმჯდომარე | Sally Kornbluth  |
| სტუდენტი | 11 574  და 11 836  |
| მისამართი | 77 Massachusetts Avenue, Cambridge, MA, 02139-4307  |
| მდებარეობა | კემბრიჯი |
| ქალაქი |
კემბრიჯი |
| შტატი |
მასაჩუსეტსი |
| ქვეყანა |
აშშ |
| ტელეფონი | +1-617-253-1000  |
| კავშირები | ციფრული ბიბლიოთეკების ფედერაცია , DDI Alliance , LIGO Scientific Collaboration , Consortium of Social Science Associations , შიბოლეთის კონსორციუმი , arXiv , Northeast University Semiconductor Network, ORCID , Association of American Universities , American Council on Education , National Humanities Alliance , Higher Education Leadership Initiative for Open Scholarship , ქსელური ინფორმაციის კოალიცია , Association of Public and Land-grant Universities , Open Education Global , Scholarly Publishing and Academic Resources Coalition  და სამთავრობო ურთიერთობების საბჭო  |
| თილისმა | My Four Children FMP-118082 |
| კარნეგის კლასიფიკაცია | სადოქტორო უნივერსიტეტები: ძალიან მაღალი კვლევითი აქტივობა , majority graduate , research doctoral: comprehensive programs, no medical/veterinary school , four-year, large, highly residential , four-year, full-time, more selective, lower transfer-in  და balanced arts & sciences/professions, high graduate coexistence  |
| აფილაცია | National Association of Independent Colleges and Universities |
|  |
| mit.edu |

**მასაჩუსეტსის ტექნოლოგიის ინსტიტუტი** (ინგლ. Massachusetts Institute of Technology, აბრევიატურა Mit) — კერძო უნივერსიტეტი ქალაქ კემბრიჯში, მასაჩუსეტსის შტატში (აშშ). „მიტი“ მსოფლიოს ერთ-ერთი წამყვანი კვლევითი ინსტიტუტია მეცნიერებასა და ტექნოლოგიაში. მის ყველაზე მნიშვნელოვან ლაბორატორიებსა და აკადემიურ განყოფილებებს შორისაა ლინკოლნის ლაბორატორია, ელექტრონიკის კვლევითი ლაბორატორია, კომპიუტერული მეცნიერებისა და ხელოვნური ინტელექტის ლაბორატორია, მედიის ლაბორატორია, უაიტჰედის ინსტიტუტი, ბროუდის ინსტიტუტი, სლოუნის მენეჯმენტის სკოლა, საინჟინრო სისტემათა განყოფილება და ჯანმრთელობის მეცნიერებისა და ტექნოლოგიის ჰარვარდ-მიტის განყოფილება. მასაჩუსეტსის ტექნოლოგიის ინსტიტუტის დღევანდელი კამპუსი, რომელიც 68 ჰექტარს მოიცავს, 1916 წელს გაიხსნა.

მასაჩუსეტსის ინსტიტუტი თითქმის ყველა რეიტინგის პირველ ათეულშია. მრავალი წლის განმავლობაში „მიტის“ საინჟინერო სკოლა საუკეთესოდ იყო დასახელებული U.S. News & World Report-ის, QS World University Rankings-ისა და Academic Ranking of World Universities-ის მიერ. ამავე რეიტინგების მიხედვით წარმატებულია „მიტის“ კომპიუტერული მეცნიერებების, ბიზნესის, ეკონომიკის, პოლიტოლოგიის, ლინგვისტიკის, ზუსტი მეცნიერებებისა და მათემატიკის ფაკულტეტები. 2014 წელს მიტმა მესამე ადგილი დაიკავა ჟურნალ „Money“-ის რეიტინგში „საუკეთესო უნივერსიტეტი თქვენი ფულისთვის“. ამავე წელს „Forbes“-მა იგი დაასახელა მეორე საუკეთესო უნივერსიტეტად. მასაჩუსეტსის ტექნოლოგიის ინსტიტუტის კურსდამთავრებულების მიერ დაარსებული კომპანიების საერთო შემოსავალი რომ შეიკრიბოს, იგი მსოფლიოში მეთერთმეტე ყველაზე მდიდარი იქნებოდა.

## კურსდამთავრებულები

* ბაზ ოლდრინი — აპოლო 11-ის ასტრონავტი
* კოფი ანანი — გაეროს მეშვიდე გენერალური მდივანი და ნობელის მშვიდობის პრემიის ლაურეატი
* ვირჯილიო ვარგასი — კოლუმბიის ოცდამეშვიდე პრეზიდენტი
* ბენ ბერნანკე — აშშ-ის ფედერალური რეზერვის მმართველთა საბჭოს თავმჯდომარე
* რიჩარდ ფეინმანი — ნობელის პრემიის ლაურეატი ფიზიკის დარგში
* პოლ კრუგმანი — ნობელის პრემიის ლაურეატი ეკონომიკის დარგში
* რონალდ მაკნეირი — ასტრონავტი და ფიზიკოსი
* ბინიამინ ნეთანიაჰუ — ისრაელის პრემიერ-მინისტრი
* იუჰ მინ პეი — არქიტექტორი, პრიცკერის პრემიის მფლობელი
* ალფრედ სლოუნი — General Motors-ის აღმასრულებელი დირექტორი

## რესურსები ინტერნეტში

* შეგიძლიათ იხილოთ მედიაფაილები თემაზე **„მასაჩუსეტსის ტექნოლოგიის ინსტიტუტი“** ვიკისაწყობში.
* ოფიციალური საიტი

## სქოლიო